31996D0262
L 089/36
JURNALUL OFÍCIAL AL UNIUNII EUROPENE
DECIZIA COMISIEI
din 27 martie 1996
de modificare a Deciziei 93/437/CEE a Comisiei de stabilire a condițiilor speciale pentru importul de produse pescărești originare din Argentina
(Text cu relevanță pentru SEE)
(96/262/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 (1) de stabilire a condițiilor de sănătate pentru producerea și introducerea pe piață a produselor pescărești, astfel cum a fost modificată ultima dată prin Actul de aderare a Austriei, a Finlandei și a Suediei, în special articolul 11 alineatul (5),
întrucât lista unităților și a vaselor fabrică aprobate de Argentina pentru importul de produse pescărești în Comunitate a fost stabilită prin Decizia 93/437/CEE a Comisiei (2), astfel cum a fost modificată ultima dată prin 96/31/CE (3); întrucât această listă poate fi modificată după comunicarea unei liste noi de către autoritatea competentă din Argentina;
întrucât autoritatea competentă din Argentina a comunicat o nouă listă prin care se adaugă douăsprezece unități și douăzeci și trei de vase fabrică și prin care se elimină șase unități și treisprezece vase fabrică;
întrucât lista unităților și a vaselor fabrică aprobate trebuie modificată în consecință;
întrucât măsurile prevăzute în prezenta decizie au fost elaborate în conformitate cu procedura stabilită în Decizia 90/13/CEE a Comisiei (4),
ADOPTĂ PREZENTA DECIZIE:
Articolul 1
Anexa B la Decizia 93/437/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 27 martie 1996.